b'\n_START_ARTICLE_\nGrunja Suhareva\n_START_PARAGRAPH_\nGrunja Jefimovna Suhareva ven. \xd0\x93\xd1\x80\xd1\x83\xd0\xbd\xd1\x8f \xd0\x95\xd1\x84\xd0\xb8\xd0\xbc\xd0\xbe\xd0\xb2\xd0\xbd\xd0\xb0 \xd0\xa1\xd1\x83\xd1\x85\xd0\xb0\xd1\x80\xd0\xb5\xd0\xb2\xd0\xb0 (8. marraskuuta 1891 Ven\xc3\xa4j\xc3\xa4n keisarikunta \xe2\x80\x93 26. huhtikuuta 1981 Moskova, Neuvostoliitto) oli neuvostoliittolainen lastenpsykiatrian professori. H\xc3\xa4n toimi Kiovan psykiatrisessa sairaalassa vuodesta 1917 vuoteen 1921, jolloin h\xc3\xa4n siirtyi Moskovaan. H\xc3\xa4n toimi muun muassa luennoivana psykiatrina Harkovassa 1933\xe2\x80\x931935 ja johti lapsuuik\xc3\xa4\xc3\xa4n keskittyv\xc3\xa4\xc3\xa4 Neuvosto-Ven\xc3\xa4j\xc3\xa4n neuropsykiatrista klinikkaa. Sittemmin h\xc3\xa4n vakiintui Moskovassa V. P. Ka\xc5\xa1t\xc5\xa1enkon psykiatrisen klinikan konsultoivaksi ja tieteelliseksi johtajaksi. H\xc3\xa4n jatkoi ty\xc3\xb6skentely\xc3\xa4\xc3\xa4n psykopatogeneettisen systematiikan parissa. H\xc3\xa4nell\xc3\xa4 oli lukuisia tunnettuja oppilaita._NEWLINE_Kiintoisaa on, ett\xc3\xa4 Suhareva julkaisi jo vuonna 1925 Neuvostoliitossa (Saksassa vuotta my\xc3\xb6hemmin nimell\xc3\xa4 G. E. Ssucharewa) viitt\xc3\xa4 lasta k\xc3\xa4sittelev\xc3\xa4n artikkelin. H\xc3\xa4n kuvasi heit\xc3\xa4 "lapsuusi\xc3\xa4n skitsoidista psykopatiaa" sairastaviksi. Taudinkuva on my\xc3\xb6hemmin todettu samaksi, jota it\xc3\xa4valtalainen Hans Asperger tutki ja jolle brittil\xc3\xa4inen tutkija Lorna Wing antoi nimen Aspergerin syndrooma._NEWLINE_Grunja Suharevasta on k\xc3\xa4ytetty monissa teksteiss\xc3\xa4 ep\xc3\xa4virallista nime\xc3\xa4 Eva Sucharewa.'